
	[bookmark: nev]SIPŐCZ JÁZMIN
jsipocz@gmail.com
Geofizikus
MSc, 1. félév
Eötvös Loránd Tudományegyetem
Természettudományi Kar
	
[bookmark: _GoBack]






Témavezető:
	Friedl Zoltán
távérzékelési szakértő,  Lechner Tudásközpont




Interferometrikus koherencia mezőgazdasági alkalmazhatóságának vizsgálata

Napjainkban fontos szerepet tölt be a mezőgazdasági terültek monitorozása Föld körül keringő műholdakkal, mivel ezáltal lehetőség nyílik a növényzet fejlődésének vizsgálatára, a földeken végzett munkálatok detektálására, valamint segítheti a gazdákat döntéseik meghozásában. A Sentinel-1 C sávos, duál-polarizációs (VV+VH) SAR műholdak 2014 óta nagymértékben hozzájárultak az ilyen irányú vizsgálatok elvégzéséhez. Ezen műholdakon elhelyezett radarok szolgáltatta interferometrikus koherencia adatok elemzése ma is aktívan kutatott terület. A koherencia az elektromágneses hullámok fázisértékének a korrelációja, ami a felszíni változások detektálására is használható. Ezt a paramétert már korábban is vizsgálták, azonban mezőgazdasági felhasználhatóságáról és korlátairól nincsen teljes képünk, ezért a dolgozatom keretében ezeket tanulmányoztam. Az eredményeket összevetettem a hagyományos visszaverődési koefficiens (sigma0) értékekkel.
A kutatás a Pest és Heves megye találkozásánál található mezőgazdasági területen nyolc haszonnövény vizsgálatát fedi le. A koherencia idősorok alapján elsősorban az egyes növények fejlődési profilja rajzolódik ki, ezáltal a szárbaindulási és a betakarítási időszak részben lehatárolható. Ezen eredmények eltérnek a sigma0 mérésekből kapottaktól. A két polarizáció külön vizsgálata azt mutatta, hogy a VV polarizáció megbízhatóbb eredményt ad. A távérzékelés egyik fontos célja, az egyes parcellákon termesztett haszonnövények megbízható kategorizálása. Random Forest osztályozással megállapítottam, hogy önmagában a koherencia adatok nem alkalmasak erre (65,2%), míg a sigma0 értékek alapján történő osztályozás során magas (87,6%) pontosság érhető el, ami a koherencia felhasználásával tovább javítható (88,1%).



